הבחירות ללוק סבהה (1957)

הבחירות ללוק סבהה ב-1957 התקיימו מ-24 בפברואר עד ל-14 במרץ. היו אלו הבחירות השניות בהודו אחר העצמאות, והן קבעו את הרכב הלוק סבהה השני. בבחירות ניצחה הקונגרס הלאומי ההודי, וג'ווהרלל נהרו מונה לכהונה נוספת כראש ממשלת הודו.

 רקע 
הבחירות ללוק סבהה ב-1957 התקיימו במועדן, חמש שנים לאחר הבחירות הקודמות. בבחירות הקודמות נבחרה הקונגרס הלאומי ההודי לשלטון ברוב גדול, וחבריה שלטו במרבית המערכות הפוליטיות במדינה.

 בחירות 
מעט לפני בחירות אלו נכנס לתוקף חוק ארגון מחדש של המדינות והתיקון השביעי לחוקת הודו, שביצעו שינויים נרחבים גבולות מדינות הודו.

בעקבות מפקד אוכלוסין שנערך ב-1951, שונו מספר חברי הלוק סבהה מ-489 ל-493. החלטה זו לא שימשה בסיס לבחירות, עקב השינויים בגבולות המדינות, שהביאו להגדלת מספר חברי הלק סבהה ל-500.

מספרם הכולל של בעלי זכות הצבעה היה 193,652,179. בסך הכל התמודדו בבחירות מועמדים מטעם 15 מפלגות, כשמספר המועמדים הגבוה ביותר ממפלגה אחת היה מטעם הקונגרס הלאומי ההודי, ש-490 מועמדים התמודדו מטעמה. 130 התמודדו מטעם בהרטיה ג'אנה סנג, 189 מטעם מפלגת פרג'ה הסוציאליסטית, 110 מטעם המפלגה הקומוניסטית של הודו. ו-11 מפלגות נוספות העמידו פחות מעשרים מועמדים בפני עצמם. 481 התמודדו כעצמאים, וסך הכל התמודדו 1,519 מועמדים בבחירות. 643 מועמדים משכו את מועמדותם לפני הבחירות, רבים מהם מועמדי־משנה של מפלגות שהועמדו למקרה שתפסל מועמדותו של המועמד העיקרי של המפלגה. בסך הכל התמודדו 45 נשים, מהם זכו 22.

במקביל לבחירות הארציות התקיימו בחירות לבתי המחוקקים המדינתיים במרבית מדינות הודו. האספות המחוקקות התכנסו לראשונה בתאריכים שונים בין מרץ ומאי 1952, ובעקבות כך כהונתם הייתה אמורה לתום במועדים שונים בין מרץ למאי 1957, חמש שנים לאחר מכן. על מנת למנוע את פיצול מועדי הבחירות, הוקדמו במעט מועדי פיזור האספות במספר מדינות, בהם אוטר פרדש, ביהר, בומביי, מדראס, מייסור, מערב בנגל ופנג'אב. באנדרה פרדש, שהאספה המחוקקת שלה נבחרה בבחירות ב־1955, לא התקיימו בחירות לאספה המחוקקת, אך באזורי טלנגאנה שהתווספו למדינה לאחר חוק ארגון מחדש של המדינות, שהשתייכו להידראבאד בעת הבחירות הקודמות, נערכו בחירות.

ימי בחירות לפי מדינה וטריטוריה מדינה יום נציגיםאוריסה24–25 ו־28 בפברואר, 1–12 במרץ20אוטר פרדש25, ו־28 בפברואר, 3, 6, 9, ו־12 במרץ85אנדרה פרדש25 בפברואר, 1, 4, 7 ו־11 במרץ43אסאם25 בפברואר, 2 6, 9, 11 ו־15 במרץ12ביהר26 בפברואר–12 במרץ53בומביי25 בפברואר, 2, 6 ו־11 במרץ66דלהי3 במרץ5הימאצ'ל פרדש24 במאי–7 ביוני4טריפורה1, 5, 9 ו־12 במרץ2מאדהיה פרדש25 ו־28 בפברואר, 1 עד 11 במרץ36מדראס1, 4, 6, 8 ו־11 במרץ41מערב בנגל1–14 במרץ36מייסור25, 26 ו־28 בפברואר, 1 עד 12 במרץ26מניפור15, 20, 24 ו-28 בפברואר2פנג'אב24, 26 בפברואר–14 במרץ, 16 ו־20 במרץ, 25 ביוני, 2 ו־15 ביולי22קרלה28 בפברואר, 2, 5, 7, 9, ו־11 במרץ18ראג'סטאן25, 27 בפברואר–12 במרץ22מקור

 תוצאות הבחירות 

500pxמפלגה מושבים קולות אחוזים שינויהקונגרס הלאומי ההודי37157,579,58947.78%7 מפלגת פרג'ה הסוציאליסטית1912,542,666	10.42%2 המפלגה הקומוניסטית של הודו2710,754,0758.92%11 בהרטיה ג'אנה סנג47,193,2675.971פדרציית הקאסטות הנספחות62,038,8901.07%4 גאנטנטרה פרישד71,291,1411.07%1 החזית העממית הדמוקרטית21,044,0320.87%5 הינדו מהסבהה11,032,3220.86%3 מפלגת האיכרים והעובדים של הודו4924,8320.77%2 מפלגת ג'הרקאנד6751,8300.69%3 גוש הקדמה (מרקסיסטי)2665,3410.55%1 צ'וטה נגאיפור סנטאל פרגנס ג'נטה3501,3590.42%1 אקאלי בהרטיה ראם רג'יה פרישד0460,8380.38%4 המפלגה הסוציאליסטית המהפכנית0308,7420.26%3פרג'ה0140,7420.12%עצמאיים4223,284,24919.32%ממונים 11–סך הכל505120,513,915100.006 

 לאחר הבחירות 
לאחר הבחירות מונה ג'ווהרלל נהרו פעם נוספת לראש ממשלת הודו. הלוק סבהה כונס ב־5 באפריל 1957, וישיבתו הראשונה הייתה ב־10 במאי 1957.

 קישורים חיצוניים 

הערות שוליים 

1957
קטגוריה:1957 בפוליטיקה